เดือนที่แล้วประจำเดือนมาช่วงวันที่9หลังจากประจำเดือนหายเป็นไข้หวัดใหญ่ค่ะประมาณ1อาทิตย์แล้วให้ทานยาต้านใข้หวัดใหญ่พอมาเดือนนี้ประจำเดือนยังไม่มาเลยค่ะมาช้ามากแต่อาการเหมือนกำลังจะมาเลยแต่ก็ไม่มาสักที ไม่ได้มีเพศสัมพันธ์ค่ะ
สวัสดีค่ะ หากประจำเดือนล่าสุดมาวันที่ 9 พ.ย. แล้วในตอนนี้ยังไม่มา และในช่วงที่ผ่านมา ไม่ได้มีเพศสัมพันธ์ ก็จะไม่มีการตั้งครรภ์เกิดขึ้นค่ะ ดังนั้น การที่ประจำเดือนไม่มา จึงน่าจะเกิดจากการที่เจ็บป่วยไม่สบายเป็นไข้หวัดใหญ่ได้ เพราะการที่ร่างกายเจ็บป่วย ก็จะส่งผลต่อการทำงานของต่อมใต้สมอง ซึ่งมีหน้าที่ผลิตฮอร์โมนเพศด้วย และเมื่อการผลิตฮอร์โมนเพศผิดปกติ ก็จะมีผลต่อการผลิตฮอร์โมนเพศของรังไข่ต่อ และส่งผลให้การตกไข่ไม่เกิดขึ้น ประจำเดือนจึงไม่มาได้ค่ะ แต่ผลก็จะเป็นเพียงชั่วคราว เมื่อร่างกายหายจากการเจ็บป่วยแล้ว การผลิตฮอร์โมนเพศก็จะเป็นไปตามปกติเช่นเดิทม ดังนั้น แนะนำควรรอประจำเดือนไปอีกซักระยะก่อน ประจำเดือนก็จะมาในที่สุดเองค่ะ